આ પાછળ એક કારણ એ પણ છે કે ભાજપ ભૂલનું પરિવર્તન કરવા માંગતો નથી. વર્ષ 2009માં દેશમાં યોજાયેલી લોકસભાની સામાન્ય ચૂંટણીઓ દરમિયાન ભાજપે પૂરી તાકાત લગાવીને મેદાનમાં ઝુકાવી સત્તા પર આવવાની કોશિશ કરી હતી, પરંતુ ભાજપના આ પ્રયાસો દરમિયાન પક્ષ વરિષ્ઠ અને પીઢ નેતા પૂર્વ વડા પ્રધાન અટલબિહારી વાજપેયીને ભૂલી ગયો, જેના કારણે પક્ષને ચૂંટણીમાં મોટો ફટકો પડયો હતો. આ વખતે ભાજપે અત્યારથી જ વાજપેયીના નામનો રાગ આલાપવાનું શરૂ કરી દીધું છે.